kardosdrur/scandi-wiki huggingface dataset:
Deutschlandhalle

Deutschlandhalle var en arena i Berlin, Tyskland.

Arenaen blev bygget til Sommer-OL 1936 og blev indviet af Adolf Hitler i 1935. Den blev anvendt til de olympiske konkurrencer i boksning, vægtløftning og wrestling. Da Deutschlandhalle blev voldsomt beskadiget ved luftangrebene under 2. verdenskrig, blev den genopbygget efter krigen, hvor areanaen fungerede som Vestberlins førende arena. 

Efter krigen blev Deutschlandhalle anvendt den bl.a. til ishockey, men har også flere gange dannet rammen om flere mesterskaber i basketball, ligesom World Amateur Boxing Championships i 1995 blev afholdt i hallen. Derudover blev arenaen anvendt til mange koncerter. Blandt de navne, der har gæstet Deutschlandhalle Ella Fitzgerald,  Cher, Jerry Lee Lewis, The Rolling Stones, Led Zeppelin, The Who, Queen og Jimi Hendrix. 

Efter Tysklands genforening i 1990 blev Deutschlandhalles rolle som Berlins primære arena dog blevet udfordret af Max-Schmeling-Halle, O2 World og Velodrom, og i 2008 offentliggjorde Berlins senat, at arenaen skulle nedrives, hvilket den blev i december 2011.

Eksterne henvisninger
 Deutschlandhalles hjemmeside 

Multiarenaer i Tyskland
Bygninger, konstruktioner og anlæg i Berlin
Etableret i 1935
Ophørt i 2011
Louis de Funès

Louis de Funès (født 31. juli 1914 i Courbevoie, Frankrig, død 27. januar 1983 i Nantes, Frankrig) var en fransk skuespiller.

Han var en af de store franske komikere i 1900-tallet og spillede mest i franske populære film. Særligt kendt var de Funès for sine mangeartede grimasser. Han skabte en række originale personligheder i sine film, blandt andet Rabbi Jacob, kommissær Juve i Fantômas-filmene, og politimanden Ludovic Cruchot.

Filmografi i udvalg 
 Napoleon (1955)
 Moralens vogter i Saint-Tropez (fransk titel: Le Gendarme de Saint-Tropez) (1964)
 Fantômas (1964)
 Oscar (1967)
 Undskyld vi flygter (fransk titel: La Grande Vadrouille) (1966)
 Moralens vogter gifter sig (1968)
 Moralens vogter i New York (1969)
 Hibernatus (1969)
 Det rabler for rabbi Jacob (1973)

Eksterne henvisninger 

 

Skuespillere fra Frankrig
Ærescesar
Park Inn by Radisson Berlin Alexanderplatz

Park Inn by Radisson Berlin Alexanderplatz er et hotel beliggende på Alexanderplatz i bydelen Mitte i Berlin, Tyskland. Bygningen er Berlins højeste skyskraber og den højeste hotelbygning i Tyskland.

Hotellet blev opført som Hotel Stadt Berlin og blev oprindeligt drevet af DDR-hotelkæden Interhotel. Det var dengang et af de få firestjernede hoteller i Østberlin. Efter Tysklands genforening blev hotellet i 1993 omdøbt til Forum Hotel Berlin. Det blev overtaget af Park Inn by Radisson Berlin Alexanderplatz-kæden i 2003 og blev omdøbt. I 2005 blev facaden komplet fornyet. I panoramarestauranten på 37. etage er der i dag et kasino – som er det højest placerede i Europa.

Som led i en større plan om at omdanne Alexanderplatz har det været foreslået at rive hotellet ned.

Eksterne henvisninger 

 Park Inn Berlins hjemmeside

Bygninger, konstruktioner og anlæg i Berlin
Hoteller i Tyskland
Etableret i 1970
Bo Andersen (sanger)

Bo Andersen (født 22. marts 1966 i Hobro) er en tidligere dansk sanger i musikgruppen Familien Andersen og barneskuespiller. Han blev kendt for sangen Jeg har set en rigtig negermand, som er fremført i udsendelsen Musikalske venner i september 1970 og sangen blev en af de mest solgte singler i Danmark. Han fik rollen som Lille Per i Far til fire i højt humør fra 1971.

Noter

Eksterne henvisninger 
 

Børneskuespillere fra Danmark
Sangere fra Danmark
Miguel Ángel Nadal

Miguel Ángel Nadal Homar (født 28. juli 1966 på Mallorca, Spanien) er en pensioneret spansk fodboldspiller, der spillede som midterforsvarer hos La Liga-klubberne RCD Mallorca og FC Barcelona. Hans klart mest succesfulde år fandt sted hos Barcelona, som han vandt adskillige spanske mesterskaber samt nationale og europæiske pokaltitler med. Han vandt også en enkelt titel med Mallorca, nemlig Copa del Rey i 2003.

Nadal er onkel til tennisstjernen Rafael Nadal.

Landshold 
Nadal nåede gennem sin karriere at spille hele 62 kampe for Spaniens landshold, som han repræsenterede ved både VM i 1994, EM i 1996, VM i 1998 samt VM i 2002. Det lykkedes dog ikke det spanske hold at vinde nogen af turneringerne.

Nadal nåede gennem sine 12 år lange landsholdskarriere at score 3 mål for holdet.

Titler 
La Liga
 1992, 1993, 1994, 1998 og 1999 med FC Barcelona

Copa del Rey
 1997 og 1998 med FC Barcelona
 2003 med RCD Mallorca

Champions League
 1992 med FC Barcelona

Pokalvindernes Europa Cup
 1997 med FC Barcelona

UEFA Super Cup
 1992 og 1998 FC Barcelona

Eksterne henvisninger 
 Spillerinfo 

Fodboldspillere fra Spanien
Fodboldspillere fra RCD Mallorca
Fodboldspillere fra FC Barcelona
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Jean Marais

Jean Marais (11. december 1913 – 8. november 1998) var en fransk skuespiller, maler, instruktør og kunstner.

Man husker ham med den flotte forklædning i Jean Cocteaus filmen : Skønheden og udyret.

Han spillede også rollen som Fantomas med Louis de Funès og med Catherine Deneuve i Peau d'âne af Jacques Demy. 

Han var Jean Cocteaus elsker i 30 år. Og han malede mange landskaber i sit hus nær Cannes.

Udvalgt filmografi 
 Skønheden og udyret af Jean Cocteau (1946)
 Orfeus af Jean Cocteau (1949)
 Fantomas (1964)
 Parking (1985) af Jacques Demy
 ''Les Misérables (1995) af Claude Lelouch

Eksterne henvisninger 

 

Skuespillere fra Frankrig
Ærescesar
Peter Behrens

Peter Behrens (født 14. april 1868 i Hamburg, død 27. februar 1940 i Berlin) var en tysk arkitekt, maler, designer og typograf, der var en pioner indenfor moderne industrielt design.

Behrens, der oprindeligt var maler, arbejdede fra 1900 som arkitekt i Darmstadt. Før 1. verdenskrig helligede han sig dog arkitekturen. Han er særligt kendt for at have deltaget i oprettelsen af Deutscher Werkbund i 1907 og for sit arbejde for AEG fra 1907. Her opfandt han corporate design, da han for AEG skabte en ens linje i virksomhedens produkter. Hans arkitektvirksomhed rekrutterede senere andre berømte arkitekter som Walter Gropius, Ludwig Mies van der Rohe og Le Corbusier.

Eksterne henvisninger

Arkitekter fra Tyskland
Designere fra Tyskland
Typografer
Modernistiske arkitekter
Personer fra Hamborg
Bo Andersen

Bo Andersen kan hentyde til flere personer:

 Bo Andersen (fodboldspiller) – en dansk fodboldspiller (målmand)
 Bo Andersen (sanger) – dansk barnesanger og -skuespiller
 Bo Andersen (politiker) – tidligere borgmester i Faaborg-Midtfyn Kommune
 Bo Andersen - kunstnernavn i Tyskland for den danske sangerinde Gry Johansen
Tony Bennett

Tony Bennett (født Anthony Dominick Benedetto 3. august 1926, død 21. juli 2023) var en amerikansk sanger og maler.

Bennett stoppede musikkarrieren som 95-årig i august 2021 efter råd fra sin læge.

Referencer

Eksterne henvisninger 

 
 
 
 

Skuespillere fra New York
Croonere
American Express

American Express () (også kendt som AmEx) er et finansselskab med base i New York i USA. American Express er mest kendt for sine kreditkort og blev grundlagt i 1850.

I november 2000 blev American Express kortet lanceret på ny i Danmark til privatkunder, efter en årrække hvor det ikke havde været muligt at få et dansk udstedt American Express kort i Danmark. Men pr. 30. april 2012 opsagde Danske Bank, på grund af finanskrisen da utrukne kreditter kostede banken på kapitaldækningen, alle American Express Card, der var udstedt til privatpersoner. Siden 2012 har det kun været muligt for erhvervskunder, med en omsætning på over 5 mio. kr. årligt, at få et dansk American Express kort, udstedt direkte af American Express.

Se også 
 VISA
 MasterCard

Eksterne henvisninger 
 Officiel hjemmeside

Finansielle servicevirksomheder fra USA
Etableret i 1850
Virksomheder i New York City
Bo Andersen (politiker)

Bo Andersen (født 20. maj 1951 i Ringe) er en dansk politiker, der indtil 2010 var borgmester i Faaborg-Midtfyn Kommune, valgt for Venstre.

Andersen er uddannet indenfor finanssektoren og har været privatkundechef for Danske Bank i Odense.

Han blev medlem af Ringe Byråd 1. januar 1994 og blev borgmester fra samme dato. Ved kommunalreformen 2007 blev Ringe Kommune en del af den nye Faaborg-Midtfyn Kommune, og Bo Andersen blev også borgmester i kommunen. Ved kommunalvalget 2009 blev han væltet af Hans Jørgensen fra Socialdemokratiet, men blev stadig valgt ind i byrådet. Fra 2010 bliver han kommunens viceborgmester.

Referencer 

Borgmestre fra Venstre
Personer i Kraks Blå Bog
Rafael Alkorta

Rafael Alkorta Martínez (født 16. september 1968 i Bilbao, Spanien) er en tidligere spansk fodboldspiller, der tilbragte størstedelen af sin karriere som forsvarsspiller hos La Liga-klubben Athletic Bilbao i sin fødeby. Han spillede desuden fire sæsoner hos Real Madrid C.F. hvor han blandt andet var klubkammerat med danske Michael Laudrup.

Med Real Madrid vandt Alkorta det spanske mesterskab to gange, i 1995 og 1997.

Landshold 
Alkorta nåede gennem sin karriere at spille 54 kampe for Spaniens landshold, som han debuterede for den 26. maj 1990 i et opgør mod Jugoslavine. Han repræsenterede sit land ved både samt VM i 1990, VM i 1994, EM i 1996 samt VM i 1998. Det lykkedes dog ikke det spanske hold at vinde nogen af turneringerne.

Titler 
La Liga
 1995 og 1997 med Real Madrid C.F.

Eksterne henvisninger 
 Spillerinfo 

Fodboldspillere fra Spanien
Fodboldspillere fra Athletic Bilbao
Fodboldspillere fra Real Madrid CF
Personer fra Bilbao
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Arne Lægaard

Arne Lægaard (født 21. marts 1954) er en dansk politiker og tidligere borgmester i Holstebro Kommune, valgt for Venstre. Lægaard har været medlem af regionsrådet i Region Midtjylland siden 2014.

Lægaard fik handelsskoleeksamen i 1972 og blev senere bankelev i Holstebro Sparekasse, der senere blev opkøbt af Nordea. Han arbejdede indtil 2002 som erhvervsrådgiver i Nordea.

Efter at have været medlem af Venstre hele sit voksenliv blev han i 1998 valgt til Holstebro Byråd for partiet. Han blev borgmester i 2001 og igen i 2005, denne gang for den nye sammenlagte Holstebro Kommune.

Arne Lægaard er formand for bestyrelsen i Karup Lufthavn.

Referencer 

Tidligere borgmestre fra Danmark 
Borgmestre fra Venstre
Borgmestre i Holstebro
Bankierer fra Danmark
Regionsrådsmedlemmer fra Venstre
Christian Friedrich von Staffeldt

Christian Friedrich von Staffeldt (1671 – 18. april 1741) var en dansk officer af tysk herkomst.

Staffeldt var søn af Christian Friedrich von Staffeldt til Carlowitz i Pommern. Han blev 1697 fænrik ved Prins Georgs Regiment, 1700 sekondløjtnant, 1701 premierløjtnant i Grenaderkorpset, 1702 kaptajnløjtnant og året efter kaptajn, 1709 major, 1711 karakteriseret oberst, 1712 chef for et hvervet regiment (det senere slesvigske), kom 1717 tilbage til grenadererne som oberstløjtnant, d. e. kommandør for korpset, 1720 generalmajor, 1727 hvid ridder.

Ved siden af sin militære stilling var Staffeldt medlem af den berygtede Gehejme-Inkvisitionskommission 1725-26 og blev 1729 kommitteret i Politi-og Kommercekollegiet. Ved tronskiftet 1730 gik som bekendt Christian 6.s uvilje mod det gamle system særligt ud over dem, der havde haft med Gehejmekommissionen at gøre. Også Staffeldt synes derfor at have været truet af den kongelige unåde, men at være sluppet lykkeligt ud over den. I oktober samme år gik han af fra Grenaderkorpset, i november blev han udnævnt til stiftamtmand over Viborg Stift og amtmand over Hald Amt, i december på ny afskediget, men kun for i januar 1731 atter at få ansættelse i hæren, som generalløjtnant. Året efter blev han kommandant i Fredericia, i hvilken stilling han blev til sin død, 18. april 1741.

Staffeldt var gift 1. gang med Anna Eleonora f. von Schack (1669-1732), 2. gang med Louise Eleonore f. von Wackenitz (d. 1734) og 3. gang med Helene Maria f. von Kleist (f. 1695 d. 1741). Alle 3 hustruer var fra Pommern ligesom han selv, men den sidste var steddatter af generalmajor i dansk tjeneste Daniel Ernst von Zepelin.

Kilder 
 Dansk Biografisk Leksikon

Generalløjtnanter fra Danmark
Christian Friedrich von
Generaler fra Tyskland
Stiftamtmænd over Viborg Stift
Amtmænd fra Danmark
Danskere i 1600-tallet
Danskere i 1700-tallet
Riddere af Dannebrog (1671-1808)
Personer i Dansk Biografisk Leksikon
Daniel Ernst von Zepelin

Daniel Ernst von Zepelin (ca. 1662 – 1733) var en mecklenburgsk officer i dansk tjeneste. Han avancerede til generalmajor.

24. januar 1701 giftede han sig i København med Marie Elisabeth von Kiesslingen.

Kilder og eksterne henvisninger 
 Dansk Biografisk Leksikon (opslag om Christian Friedrich (Frederik) von Staffeldt)
 Zepelin nævnt i et testamente 
 Genealogisk side 
 Tysk slægtsside 

Daniel Ernst von
Generalmajorer fra Danmark
Militærfolk fra Tyskland
Adolph Heinrich von Staffeldt

Adolph Heinrich von Staffeldt (1. december 1717 – 20. oktober 1759) var en dansk kammerherre, staldmester og godsejer. Han ejede Kongsdal 1748-50.

Kilder 
 Det kongelige Bibliotek, Portrætsamlingen

Adolph Heinrich von
Staldmestre fra Danmark
Danskere i 1700-tallet
Godsejere fra Danmark
Kammerherrer fra Danmark
Otto Diderich von Staffeldt

Otto Diderich von Staffeldt (7. februar 1762 i København – 29. december 1828 i Traventhal) var en dansk amtmand, forfatter og kammerherre.

Han var fætter til digteren Schack von Staffeldt og søn af gehejmeråd, overstaldmester
Wilhelm Detlev Werner von Staffeldt (1724-1801) og Anna Sophie f. komtesse Schack (1734-1802). Han blev page ved enkedronningens hof og besøgte i 2 år (1782-84) Sorø Akademi, hvor han før sin afgang optrådte som taler ved festen på kongens fødselsdag.

Året efter betrådte han forfatterbanen med nogle Kritiske Betænkninger ved Læsningen af Baggesens komiske Fortællinger samtidig med sit eget svage forsøg i det heroisk-komiske fag: Den nordiske Zaïre. Som hofjunker tog han allerede i 1785 sin afsked fra hoftjenesten for at dyrke muserne; opnåede i 1793 guldmedaille for sin besvarelse af Universitetets æstetiske prisopgave, men bejlede forgæves til digterkransen.

Efter i 1802 at have ægtet Engelke Juliane Wigantine Holten (1777-1865), søster til konferensråd C. H. Holten, bosatte Staffeldt sig i Holsten og blev i september 1808 udnævnt til amtmand i Cismar (kort efter til kammerherre). Allerede i marts 1810 forflyttedes han til Travental, Reinfeld og Rethwisch Amter og forblev til sin død i denne embedsstilling, som han røgtede forsvarlig uden at opgive sine litterære sysler. I 1820 udgav han Den poetiske Kunst, et "sidestykke" til Horats' Ars poetica. Han døde på Traventhal 29. december 1828.

Kilder 
 Dansk Biografisk Leksikon

Embedsmænd fra Danmark
Digtere fra Danmark
Otto Diderich von
Amtmænd fra Holsten
Personer fra København
Danskere i 1700-tallet
Danskere i 1800-tallet
Personer i Dansk Biografisk Leksikon
Kammerherrer fra Danmark
Dansksprogede forfattere fra Danmark
Wilhelm Detlev Werner von Staffeldt

Wilhelm Detlev Werner von Staffeldt (1724 – 1801) var gehejmeråd og kgl. overstaldmester. Han blev hvid ridder 1766.

Han var gift med Anna Sophie f. komtesse Schack (1734-1802) og var fader til digteren Otto Diderich von Staffeldt.

Kilder 
 Albert Fabritius (red.): Hvide Riddere. Riddere af Dannebrog-ordenen 1671-1808, København: Liber 1965.

Staldmestre fra Danmark
Wilhelm Detlev Werner von
Danskere i 1700-tallet
Riddere af Dannebrog (1671-1808)
Gehejmeråder fra Danmark
Fernando Hierro

Fernando Ruiz Hierro (født 23. marts 1968 i Vélez-Málaga) er en spansk fodboldtræner og tidligere professionel fodboldspiller. Han blev, dagen før VM 2018 startede, udnævnt til landstræner for .

Hierro spillede 14 år som midterforsvarer hos La Liga-klubben Real Madrid C.F. Derudover optrådte han i starten af sin karriere hos Real Valladolid, og i slutningen for Al-Rayyan i Qatar samt Bolton Wanderers i den engelske Premier League.

Hierro var i sin tid hos Real Madrid med til at vinde hele fem spanske mesterskaber, tre Champions League-trofæer samt en række andre titler. På trods af hans position som midterforsvarer var Hierro særdeles målfarlig, og han scorede i 439 kampe for Real hele 102 mål.

Efter afslutningen af sin aktive karriere blev Hierro først assistenttræner for Real Madrid og senere cheftræner i Real Oviedo, inden han med kort varsel blev udpeget som spansk landstræner, efter at forbundet fyrede den hidtidige træner Julen Lopetegui.

Landshold 
Hierro nåede gennem sin karriere at spille hele 89 kampe og score 29 mål for Spaniens landshold. Dermed er han, på trods af en spillerposition i midterforsvaret, den næstmest scorende spiller på det spanske landshold, kun overgået af en anden Real Madrid-legende, Raúl González.

Hierro repræsenterede sit land ved hele seks slutrunder, VM i 1990, VM i 1994, EM i 1996, VM i 1998, EM i 2000 samt VM i 2002. Det lykkedes dog ikke det spanske hold at vinde nogen af turneringerne, så Hierros mange trofæer på klubplan blev aldrig suppleret af nogen med landsholdet.

Hierro er i Danmark måske bedst kendt for at score det enlige mål mod det danske landshold ved den afgørende kvalifikationskamp til VM i 1994 i Sevilla. Den spanske 1-0 sejr kostede Danmark deltagelsen ved VM.

Titler 
La Liga
 1990, 1995, 1997, 2001 og 2003 med Real Madrid C.F.

Copa del Rey
 1993 med Real Madrid C.F.

Champions League
 1998,2000,2002 med Real Madrid C.F.

UEFA Super Cup
 2002 med Real Madrid C.F.

VM for klubhold
 1998 og 2002 med Real Madrid C.F.

Referencer

Eksterne henvisninger 

 Spillerinfo 

Fodboldspillere fra Spanien
Fodboldtrænere fra Spanien
Fodboldspillere fra Real Valladolid
Fodboldspillere fra Real Madrid CF
Fodboldspillere fra Bolton Wanderers F.C.
Trænere for Spaniens fodboldlandshold
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Malena Ernman

Malena Ernman, egentlig Sara Magdalena Ernman (født 4. november 1970 i Uppsala), er en svensk operasangerinde.
Malena Ernman er uddannet ved Kungliga Musikhögskolan i Stockholm, konservatoriet i Orléans og Operahögskolan i Stockholm. Hendes naturlige stemmeleje er som mezzosopran, og hun fik hurtigt stor succes, både i Sverige og på udenlandske scener. Blandt hendes roller kan nævnes som Cherubino i Figaros bryllup (Staatsoper, Berlin), Rosina i Barberen i Sevilla (Staatsoper, Berlin), titelrollen i Carmen (Kungliga Operan, Stockholm) og Zerlina i Don Giovanni (Staatsoper, Berlin). Hun har endvidere optrådt i Bruxelles, på Glyndebourne Festival, i Aix-en-Provence, Paris og Frankfurt.

Også som koncertsanger er Ernman efterspurgt, og hun har givet koncerter i blandt andet Tokyo, New York, Madrid, Rom, London og Los Angeles, og hun har sunget med dirigenter som Daniel Barenboim, Herbert Blomstedt og Esa Pekka Salonen. 

Malena Ernman er endvidere kendt for at bevæge sig i andre genrer end det klassiske repertoire. Således har hun arbejdet med musical, blandt andet med indspilning af Cabaret på plade, og ved det svenske Melodifestivalen 2009 deltog hun med sangen "La Voix", der endte med at vinde. Ved Eurovision Song Contest 2009 i Moskva repræsenterede hun dermed Sverige, og hun opnåede en 21. plads. Et efterfølgende dobbeltalbum bestående af ét album med arier og ét med popsange, La voix du Nord, indbragte hende platin i Sverige.

Hun har optrådt i Danmark, blandt andet ved en koncertaften under overskriften "Alfred Schnittke in Memoriam", 27. november 2009 i Konservatoriets Koncertsal med Sjællands Symfoniorkester. I de senere år har Ernman skåret markant ned for sine internationale engagementer, idet hun er meget engageret i kampen for at begrænse klimabelastningen, hvilket betyder, at hun så vidt muligt undgår at flyve.

Malena Ernman sidder endvidere i bestyrelsen for det svenske Folkoperan og i Kungliga Musikaliska Akademien.

Privat
Hun er gift med skuespilleren Svante Thunberg og har to døtre. En af dem er klimaaktivisten Greta Thunberg.

Noter

Eksterne henvisninger 

 
 

Sangere fra Sverige
Hovsångare
Deltagere ved Eurovision Song Contest 2009
Sveriges Eurovision Song Contest-deltagere
Svenskere i 1900-tallet
Svenskere i 2000-tallet
Sverige i Eurovision Song Contest

Sverige deltager i Eurovision Song Contest med vinderen af Melodifestivalen. Landet debuterede i 1958 og har vundet syv gange, i 1974, 1984, 1991, 1999, 2012, 2015 og  2023.

Værtsbyerne for konkurrencen har gennem tiderne været Stockholm (1975, 2000 og i 2016), Göteborg (1985), Malmö (1992, 2013 og 2024).

Efter den syvende sejr i 2023 er Sverige lige nu det land med flest førstepladser sammen med Irland. 

Sverige har kun fået to sidstepladser: i 1963 og 1977.

Sidst Sverige ikke nåede finalen var i 2010. Det er første og eneste gang indtil videre siden semifinalerne blev introduceret.

Repræsentanter 
Nøgle

 Sverige var blevet valgt af en backup jury til at gå videre til finalen

Pointstatistik 
NOTE:Der er ikke medregnet point fra semifinalerne.

12 point til og fra

Alle point givet til og fra (1958-2023)

Vært

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Jesús Navas

Jesús Navas González (født 21. november 1985 i Sevilla, Spanien) er en spansk fodboldspiller, som spiller midtbanespiller for LaLiga-klubben Sevilla F.C. hvor han også er et produkt af deres ungdomsakademi, efter at have optrådt for Manchester City over 100 gange, samt at have vundet det engelske mesterskab med klubben. Han har været med til at vinde to UEFA Cup-titler, to Copa del Rey og én UEFA Super Cup-titel med sin klub Sevilla FC (2003-2013) under hans første ophold i klubben. Derudover bidrog han også til at Spanien succes ved VM 2010, samt Euro 2012.

Navas har tidligere lidt af kronisk hjemve, hvilket har udfordret hans karrierer, da har måtte melde afbud til flere af Spaniens landsholdskampe. Det lykkedes dog Navas at få styr på lidelse, hvilket blev cementeret efter hans fremårige ophold i England.

Navas har også en storebror Marco, der har spillet professionel fodbold.

Landshold 
Navas står (pr. 6. September 2017) noteret for 35 kampe og tre scoringer for Spaniens landshold, som han debuterede for 14. november 2009 i et opgør mod Argentina. Han blev efterfølgende af landstræner Vicente del Bosque udtaget til VM i 2010 i Sydafrika, hvor han hjalp holdet til guldet.

Titler 
Copa del Rey
 2007 og 2010 med Sevilla FC

UEFA Cup
 2006 og 2007 med Sevilla FC

UEFA Super Cup
 2006 med Sevilla FC

Premier League
 2014 med Manchester City

Engelsk Liga Cup
 2014 med Manchester City

Eksterne henvisninger 

 Spillerinfo 

Fodboldspillere fra Manchester City F.C.
Fodboldspillere fra Spanien
Fodboldspillere fra Sevilla FC
Verdensmestre i fodbold
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012